iPhone ทุกรุ่นเป็นโทรศัพท์สำหรับการใช้งานทั่วโลก คุณจึงสามารถใช้ได้เกือบทุกที่ ไม่ว่าคุณจะเป็นลูกค้าของเครือข่าย GSM หรือ CDMA คุณก็สามารถใช้งานโรมมิ่งที่ต่างประเทศบนเครือข่าย GSM ในกว่า 200 ประเทศหรือภูมิภาคทั่วโลก หากคุณซื้อ iPhone พร้อมบริการด้านการเงินกับผู้ให้บริการเครือข่ายไร้สายของคุณ โปรดตรวจสอบการใช้งานโรมมิ่งในต่างประเทศกับผู้ให้บริการเครือข่ายโดยตรง
ความพร้อมในการให้บริการข้อมูล 5G และ LTE จะแตกต่างกันไปในแต่ละประเทศและภูมิภาค และขึ้นอยู่กับคลื่นความถี่วิทยุ 5G และ LTE ที่ผู้ให้บริการเครือข่ายโทรศัพท์รองรับ โปรดติดต่อผู้ให้บริการเครือข่ายไร้สายของคุณเพื่อสอบถามข้อมูลเพิ่มเติมเกี่ยวกับนโยบายและอัตราค่าบริการสำหรับการใช้งานโรมมิ่งในต่างประเทศ ข้อมูลการรองรับเครือข่าย 5G และ LTE ของ iPhone แยกตามผู้ให้บริการเครือข่ายและประเทศหรือภูมิภาค